Diari Oficial de la Generalitat Valenciana


Sumari del DOGV 6672, del 16-12-2011 (2011/12737)

RESOLUCIÓ de 29 de novembre de 2011, de la consellera de Turisme, Cultura i Esport i presidenta de l'Agència Valenciana del Turisme, sobre la denegació d'ajudes en matèria de turisme.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6672

Data del DOGV
:   16-12-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/12362


Data del document
:   29-11-2011

Organisme emissor
:   Conselleria de Turisme, Cultura i Esport

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de novembre de 2011, de la consellera de Turisme, Cultura i Esport i presidenta de l'Agència Valenciana del Turisme, sobre la denegació d'ajudes en matèria de turisme.  
  
 [2011/12901]  
Vistos els distints expedients de sol·licitud d'ajudes en matèria de turisme tramitats pels servicis de l'Agència Valenciana del Turisme, i amb els següents  
  
Antecedents de fet  
  
Primer. Per mitjà de la Resolució de 2 de febrer de 2011, de la consellera de Turisme, en qualitat de presidenta de l'Agència Valenciana del Turisme (publicada en el DOCV núm. 6459, corresponent al dia 14 del mateix mes i any), es van convocar les ajudes de l'Agència per a l'any 2011, en el marc del Pla de Competitivitat del Sector Turístic 2009-2011 i del Pla Estratègic Global del Turisme de la Comunitat Valenciana 2010-2020, i s'han presentat diverses sol·licituds, entre les quals es troben les que figuren en l'annex adjunt.  
  
Segon. Analitzats les sol·licituds i els projectes presentats, i emesos els informes tècnics corresponents, es va elevar tot allò que s'ha fet a la Comissió d'Avaluació d'Ajudes prevista en l'article 10 de l'esmentada resolució de convocatòria.  
  
Tercer. Reunida la Comissió en la sessió de 4 d'octubre de l'any en curs, va acordar avaluar desfavorablement les sol·licituds que figuren en l'annex adjunt per incidir en algun dels motius de denegació que detalla.  
  
Quart. De conformitat amb el que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'ha traslladat el tràmit d'audiència a cada interessat i s'ha posat de manifest el respectiu expedient, amb la indicació concreta del motiu pel qual es considera que ha de ser desestimada la sol·licitud presentada (amb el detall del codi, la seua descripció i les observacions que l'individualitzen en cada cas concret), i s'ha concedit un termini de 10 dies a fi que els sol·licitants puguen al·legar i presentar els documents i les justificacions que estimen pertinents, sense que durant el dit termini s'hagen formulat al·legacions o bé les presentades no han desvirtuat el respectiu motiu de denegació de què havia tingut coneixement en audiència cada interessat.  
  
  
Quint. La directora general de Turisme i directora de l'Agència Valenciana del Turisme ha emés una proposta de resolució per tal de denegar les sol·licituds d'ajudes que es detallen en l'annex adjunt.  
  
Als antecedents de fet assenyalats els resulten d'aplicació els següents  
  
Fonaments de dret  
  
Primer. La competència per a resoldre correspon a la consellera de Turisme, Cultura i Esport, en la seua condició de presidenta de l'Agència Valenciana del Turisme, segons el que establix l'article 5 del Decret 100/2011, de 26 d'agost, del Consell, pel qual s'aprova el Reglament Orgànic i Funcional de la Conselleria de Turisme, Cultura i Esport, i de conformitat amb el que disposa l'article 5, apartat 2, lletra g, del Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme, modificat pel Decret 101/2011, de 26 d'agost, del Consell.  
  
Segon. La Llei 38/2003, de 17 de novembre, General de Subvencions, així com el seu Reglament, aprovat pel Reial Decret 887/2006, de 21 de juliol; el Decret 9/2000, de 25 de gener, del Govern Valencià, sobre concessió d'ajudes en matèria de Turisme; l'Orde de 2 de desembre de 2008, de la Conselleria de Turisme, per la qual es fixen les bases reguladores per a la convocatòria i la concessió d'ajudes per la Conselleria de Turisme i per l'Agència Valenciana del Turisme, i la Resolució de 2 de febrer de 2011, de la consellera de Turisme, en qualitat de presidenta de l'Agència Valenciana del Turisme, per la qual es convoquen les ajudes de l'Agència per a l'any 2011, en el marc del Pla de Competitivitat del Sector Turístic 2009-2011 i del Pla Estratègic Global del Turisme de la Comunitat Valenciana 2010-2020.  
  
Tercer. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa i s'especificaran les persones o altres circumstàncies que individualitzen els efectes de l'acte per a cada interessat.  
  
  
Quart. Els articles 59.6 i 60 de l'esmentada Llei 30/1992 preveuen la possibilitat que els actes administratius siguen objecte de publicació, amb efectes de notificació, i l'article 12, apartat 1, paràgraf segon, de la Resolució de 2 de febrer de 2011, de Convocatòria d'Ajudes, que preveu que la notificació podrà ser substituïda per la publicació en el Diari Oficial de la Comunitat Valenciana, com ha ocorregut amb les anteriors resolucions de concessió o de denegació de la mateixa convocatòria.  
  
Vistos els antecedents de fet i els fonaments de dret assenyalats, resolc:  
  
I. Denegar les sol·licituds d'ajudes que es detallen en l'annex "Expedients desfavorables", adjunt a esta resolució, on es detallen, entre altres aspectes, les inversions desestimades i els motius de denegació corresponents.  
  
II. Ordenar la publicació en el Diari Oficial de la Comunitat Valenciana, amb efectes de notificació, d'esta resolució de denegació de les sol·licituds d'ajudes en matèria de turisme contingudes en l'annex adjunt, de conformitat amb la indicació a este efecte formulada per la Comissió Avaluadora d'Ajudes i amb la proposta de la directora general de Turisme i la directora de l'Agència Valenciana del Turisme.   
  
Contra la present resolució, que posa fi a la via administrativa, s'hi podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la publicació, i, potestativament, s'hi podrà interposar un recurs de reposició davant de la presidenta de l'Agència Valenciana del Turisme, en el termini d'un mes, a comptar des de l'endemà de la publicació, tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
DETALL DE L'ANNEX  
  
  
  
València, 29 de novembre de 2011.- La consellera de Turisme, Cultura i Esport i presidenta de l'Agència Valenciana del Turisme: Lola Johnson Sastre.  
  
  
ANNEX EXPEDIENTS DESFAVORABLES Resolució de 29/11/2011  
  
  
  
  
  
  
  
  
\* \* \* \* \* \* \* \*  
  
  
ANEXO EXPEDIENTES DESFAVORABLES Resolución de 29/11/2011  
  
  
  
  
